5.  สินทรัพย์ของบริษัทฯ และบริษัทย่อย

    1.  ทรัพย์สินที่ใช้ในการประกอบธุรกิจ

ทรัพย์สินถาวรที่ใช้ในการประกอบธุรกิจ ณ วันที่ 31 ธันวาคม 2549 ประกอบด้วย

+-----------------------------+--------------------+--------+--------+
| ประเภท/ลักษณะทรัพย์สิน          | ลักษณะกรรมสิทธิ       | ม      | ภา     |
|                             |                    | ูลค่าสุทธิ | ระผูกพัน |
|                             |                    |        |        |
|                             |                    | (ล     |        |
|                             |                    | ้านบาท) |        |
+-----------------------------+--------------------+--------+--------+
| อาคารสำนักงานสูง 4 ชั้นบนเนื้อที่   |   สิทธิการ           | 3      | ไม่มี    |
| 257                         | เช่าช่วงอาคารอายุสัญญา |        |        |
|                             |   17 ปี ครบกำหนดในปี |        |        |
| ตารางวา ตั้งอยู่ที่ซอยร่วมฤดี       |   2547             |        |        |
| ถนนวิทยุ                      |   ขณะนี้อย           |        |        |
|                             | ู่ระหว่างการต่ออายุสัญญา |        |        |
| กรุงเทพฯ                     |                    |        |        |
+-----------------------------+--------------------+--------+--------+
| รถยนต์                       | เจ้าของ             | 1      | ไม่มี    |
+-----------------------------+--------------------+--------+--------+
| เครื่องตกแต่งและเครื่องใช้สำนักงาน | เจ้าของ             | 7      | ไม่มี    |
+-----------------------------+--------------------+--------+--------+
| เครื่องคอมพิวเตอร์และอุปกรณ์      | เจ้าของ             | 4      | ไม่มี    |
+-----------------------------+--------------------+--------+--------+
| โปรแกรมคอมพิวเตอร์            | เจ้าของ             | 32     | ไม่มี    |
+-----------------------------+--------------------+--------+--------+
| รวม                         |                    | 47     |        |
+-----------------------------+--------------------+--------+--------+

  5.2 เงินให้กู้ยืม

  บริษัทฯ ไม่มีนโยบายที่จะปล่อยสินเชื่อให้กู้ยืมเป็นการทั่วไป
  เว้นแต่การให้กู้ยืมเพื่อเป็นสวัสดิการแก่พนักงานตามระเบียบของบริษัทฯ เท่านั้น
  โดยการกู้ยืมดังกล่าวจะมีการกำหนดวงเงินสูงสุดของการกู้ยืมแต่ละประเภทและมีทรัพย์สินจดจำนองหรือบุคคลที่เป็นพนักงานด้วยกันค้ำประกันทุกรายตามประเภทของการกู้
  การพิจารณาอนุมัติจะพิจารณาจากเหตุผลความจำเป็นและฐานานุรูปของผู้กู้
  ขีดความสามารถในการผ่อนชำระและความเพียงพอของหลักประกันที่คุ้มมูลหนี้เป็นสำคัญ
  จึงมั่นใจได้ว่าการให้กู้ยืมดังกล่าวมีความเสี่ยงต่ำ และที่ผ่านมาบริษัทฯ
  ยังไม่เคยประสบปัญหาหนี้เสียจากโครงการให้กู้ยืมเพื่อสวัสดิการพนักงานแต่อย่างใด

  เนื่องจากธุรกิจประกันภัยไม่ได้มีเกณฑ์ของทางการกำหนดไว้ในเรื่องของการตั้งสำรองเผื่อหนี้สงสัยจะสูญ
  การระงับรับรู้รายได้ และการปรับโครงสร้างหนี้ อย่างไรก็ตามบริษัทฯ
  ได้กำหนดให้มีระเบียบการเร่งรัดหนี้ไว้ซึ่งครอบคลุมถึงกระบวนการทำงานตั้งแต่มีการผิดนัดชำระหนี้งวดแรกจนถึงการบอกเลิกสัญญาและยื่นฟ้องร้องหนี้
  ซึ่งกระบวนการทั้งหมดจนถึงการฟ้องร้องจะใช้เวลาทั้งสิ้นไม่เกิน 6
  เดือนนับแต่วันผิดนัดชำระหนี้ครั้งแรก
  สำหรับการหยุดรับรู้รายได้และการตั้งสำรองเผื่อหนี้สงสัยจะสูญจะเริ่มดำเนินการเมื่อเกิดการยกเลิกสัญญาและฟ้องร้องขึ้น
  โดยประเมินจากความเสียหายสุทธิหลังหักมูลค่าของหลักประกันหรือจำนวนเงินที่สามารถเรียกคืนจากผู้ค้ำประกัน
  ส่วนการปรับโครงสร้างหนี้(หากมี)จะพิจารณาถึงความจำเป็นในแต่ละกรณีไป

3.  เงินลงทุนในหลักทรัพย์

    1.  นโยบายเกี่ยวกับเงินลงทุนในหลักทรัพย์

  นโยบายการลงทุนของบริษัทฯ ยึดหลักของความระมัดระวัง (Conservative Style)
  โดยไม่ได้กำหนดให้บริษัทฯ ต้องได้รับผลตอบแทนที่สูงที่สุด ณ ขณะนั้น แต่มุ่งหวังให้บริษัทฯ
  สามารถสร้างรายได้และดำรงสภาพคล่องในอัตราที่เหมาะสมทั้งในปัจจุบันและอนาคต
  สอดคล้องกับกระแสเงินสดและการปฏิบัติตามข้อกำหนดของทางราชการ
  นโยบายลงทุนจะมีการสอบทานอย่างสม่ำเสมอเพื่อตอบสนองกับสภาวะทางการเงิน
  และการลงทุนที่เปลี่ยนแปลงเคลื่อนไหวอย่างรวดเร็วในปัจจุบัน
  สัดส่วนการลงทุนในหลักทรัพย์ประเภทต่าง ๆ จะเป็นไปตามข้อกำหนดของกรมการประกันภัย
  ตามที่สรุปไว้ในหัวข้อ 1.4 เรื่อง ปัจจัยความเสี่ยงจากการลงทุน

2.  การบริหารความเสี่ยง

  บริษัทฯ ได้กำหนดแนวทางในการบริหารเพื่อรองรับความเสี่ยงที่อาจจะเกิดขึ้น
  โดยการกระจายการลงทุนไปในหลักทรัพย์หลายประเภท
  ให้สอดคล้องตามประกาศของกระทรวงพาณิชย์และมีกระบวนการพิจารณาการลงทุนอย่างรอบคอบตามหลักความระมัดระวัง
  (Conservative) โดยมีกรรมการผู้อำนวยการเป็นผู้ควบคุมและติดตามผลการลงทุนอย่างใกล้ชิด
  มีการกำหนดแยกอำนาจในการอนุมัติการลงทุนแต่ละประเภทระหว่างฝ่ายบริหารและคณะกรรมการอย่างชัดเจน
  รวมทั้งจัดให้มีแผนงานและงบประมาณการลงทุนประจำปีที่ได้รับอนุมัติจากที่ประชุมคณะกรรมการบริษัทฯ
  ซึ่งในแผนงานและงบประมาณดังกล่าวจะมีการกำหนดเป้าหมาย
  และสัดส่วนของการลงทุนแต่ละประเภทเพื่อนำไปปฏิบัติ นอกจากนี้บริษัทฯ
  ยังได้จัดให้มีคณะกรรมการลงทุนคณะหนึ่ง
  เพื่อให้คำเสนอแนะและกำหนดแนวทางในการปฏิบัติกรณีมีเหตุการณ์ซึ่งอาจส่งผลกระทบต่อทรัพย์สินลงทุน
  (Portfolio) ของบริษัทฯ ให้สามารถปรับทิศทางการลงทุนได้อย่างทันสถานะการณ์

3.  การตั้งสำรองเผื่อการด้อยค่าของทรัพย์สิน

  นโยบายตั้งสำรองเผื่อการด้อยค่าของทรัพย์สินจะเป็นไปตามมาตรฐานการบัญชีที่เกี่ยวข้อง

4.  นโยบายการลงทุนในบริษัทย่อยและบริษัทร่วม

  บริษัทฯ มีนโยบายกระจายการลงทุนไปสู่ธุรกิจที่สามารถช่วยส่งเสริม เกื้อกูล
  และสนับสนุนธุรกิจหลัก
  โดยมีเป้าหมายในระยะยาวที่จะปรับรูปการประกอบธุรกิจจากการเป็นผู้รับประกันภัยต่อแบบเดิม ๆ
  (Conventional Reinsurer) ไปสู่การเป็นผู้ให้บริการ (Service Provider)
  โดยมุ่งจะลงทุนในสัดส่วนที่สามารถควบคุมหรือกำหนดนโยบายได้ ปัจจุบันบริษัทฯ
  มีเงินลงทุนในบริษัทย่อย 5 แห่ง มีมูลค่ารวมตามวิธีเกณฑ์ส่วนได้เสีย ณ สิ้นปี 2549 จำนวน 495
  ล้านบาท และบริษัทร่วมอีก 1 แห่งจำนวน 25 ล้านบาท
  โดยสัดส่วนเงินลงทุนในบริษัทย่อยและบริษัทร่วมตามวีธีส่วนได้เสียทั้งหมดคิดเป็นร้อยละ 11.8
  ของยอดสินทรัพย์ในงบการเงินของบริษัทฯ

  การควบคุมดูแลบริษัทย่อยคือ ไทยรีประกันชีวิตนั้น จะใช้กรรมการร่วมกัน ส่วนของบริษัทย่อยอื่นนั้น
  จะมีผู้บริหารของบริษัทฯ เข้าร่วมเป็นกรรมการ
  ทั้งนี้เพื่อควบคุมดูแลให้การดำเนินธุรกิจเป็นไปในทิศทางเดียวกันและช่วยเสริมธุรกิจของบริษัทฯ
  ในส่วนของบริษัทร่วมนั้น บริษัทฯ จะพิจารณาเป็นกรณี ๆ ไป
  ร่วมกับผู้ร่วมทุนในการส่งตัวแทนซึ่งรวมถึงจำนวนตัวแทนของบริษัทฯ
  เพื่อร่วมในการดำเนินการบริหารงานเพื่อให้เกิดประโยชน์สูงสุดโดยรวม

  ในส่วนทรัพย์สินที่สำคัญอื่น ๆ เช่น ลูกหนี้การค้า
  นโยบายการบริหารหนี้จะยึดหลักข้อตกลงทางการค้าที่มีไว้เป็นสำคัญ
  ความเสี่ยงของหนี้เสียอันเกิดจากเบี้ยประกันภัยต่อค้างรับไม่มีสาระสำคัญ
  เนื่องจากลูกหนี้ของบริษัทฯ
  และบริษัทย่อยเกือบทั้งหมดเป็นบริษัทประกันภัยในประเทศที่อยู่ภายใต้การกำกับดูแลอย่างใกล้ชิดของกรมการประกันภัยอยู่แล้ว
  บริษัทฯ
  มีนโยบายตั้งค่าเผื่อหนี้สงสัยจะสูญสำหรับผลขาดทุนโดยประมาณที่อาจเกิดขึ้นจากการเรียกเก็บเงินจากลูกหนี้ไม่ได้
  โดยพิจารณาจากประสบการณ์ในการเก็บหนี้ในอดีต และตามสถานะปัจจุบันของลูกหนี้คงค้าง